Diari Oficial de la Generalitat Valenciana


Sumari del DOGV 9122, del 07-07-2021 (2021/7255)

RESOLUCIÓ de 28 de juny de 2021, del director general de Formació Professional i Ensenyaments de Règim Especial, per la qual se sotmet al tràmit d'informació pública diferents projectes d'ordre.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7255


Data del document
:   28-06-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

RESOLUCIÓ de 28 de juny de 2021, del director general de Formació Professional i Ensenyaments de Règim Especial, per la qual se sotmet al tràmit d'informació pública diferents projectes d'ordre. [2021/7255]  
L'article 133 de la Llei 39/2015, d'1 d'octubre, del procediment administratiu comú de les administracions públiques, estableix els tràmits de participació ciutadana necessaris en la tramitació de projectes normatius.  
D'acord amb el que s'ha exposat, i amb el que s'estableix en l'article 43.1.c de la Llei 5/1983, de 30 de desembre, del Consell, i en virtut de les atribucions que em confereix l'article 6 del Decret 173/2020, de 30 de novembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, resolc:  
  
  
Sotmetre al tràmit d'informació pública els projectes d'ordre en l'àmbit de la Formació Professional de la Comunitat Valenciana i que a continuació es relacionen:  
- Projecte d'ordre de la Conselleria d'Educació, Cultura i Esport per la qual es regula l'organització i autorització dels ensenyaments dels cicles formatius de Formació Professional en el règim semipresencial en centres docents públics i privats de la Comunitat Valenciana.  
  
- Projecte d'ordre de la Conselleria d'Educació, Cultura i Esport per la qual es crea la Xarxa Novigi i es regulen els requisits d'implantació i reconeixement dels centres docents adherits a aquesta en la Comunitat Valenciana.  
- Projecte d'ordre de la Conselleria d'Educació, Cultura i Esport per la qual es regula el mòdul professional de Formació en Centres de Treball (FCT) dels cicles formatius de grau mitjà i superior, Formació Professional Bàsica, programes formatius de qualificació bàsica, cursos d'especialització i bloc de formació pràctica (BFP) dels ensenyaments de règim especial, en l'àmbit territorial de la Comunitat Valenciana.  
  
- Projecte d'ordre de la Conselleria d'Educació, Cultura i Esport, i de la Conselleria d'Economia Sostenible, Sectors Productius, Comerç i Treball de constitució dels consells territorials de la Formació Professional per a l'organització, planificació i disseny de l'oferta de Formació Professional Integrada en les àrees funcionals de la Comunitat Valenciana.  
- Projecte d'ordre conjunta de la Conselleria d'Educació, Cultura i Esport i de la Conselleria d'Economia Sostenible, Sectors Productius, Comerç i Treball, per la qual es desenvolupa el Decret 74/2019, de 24 de maig, del Consell, pel qual es determinen els requisits i el procediment d'aprovació de l'oferta integrada de Formació Professional en instituts d'Educació Secundària autoritzats en la Comunitat Valenciana.  
  
- Projecte d'ordre de la Conselleria d'Educació, Cultura i Esport per la qual es regula l'oferta parcial dels ensenyaments dels cicles de Formació Professional Bàsica de grau mitjà i de grau superior en centres educatius públics i privats de la Comunitat Valenciana.  
  
- Projecte d'ordre de la Conselleria d'Educació, Cultura i Esport per la qual es regulen determinats aspectes de l'ordenació de la Formació Professional Dual del sistema educatiu a la Comunitat Valenciana.  
  
Els projectes d'ordre esmentats tenen per objecte, respectivament, els següents:  
- La regulació de l'organització dels ensenyaments dels cicles formatius de Formació Professional del sistema educatiu en règim semipresencial en centres docents de la Comunitat Valenciana, així com l'autorització d'aquests ensenyaments en els centres privats.  
- La regulació de la creació de la Xarxa Novigi, establint els requisits i compromisos per a la participació dels centres educatius públics de titularitat de la Generalitat que imparteixen Formació Professional, així com el seu seguiment i suport.  
- La regulació del procediment per a la implantació de metodologies innovadores aplicades i el disseny de l'entorn educatiu (Programa Innovatec), el desenvolupament de la cultura emprenedora, l'emprenedoria i la creació d'empreses a l'entorn dels centres (Programa Emprén), la implantació de sistemes de gestió de la qualitat (Programa Qualitas), així com el reconeixement, implantació i desenvolupament dels programes d'acreditació de la competència i la Formació Professional integrada (Programa Acredita) en els centres docents públics de la Comunitat Valenciana que imparteixen Formació Professional.  
- La regulació de tots els àmbits relacionats amb les pràctiques formatives en centres de treball que realitza l'alumnat que cursa ensenyaments conduents a l'obtenció de títols de Tècnic/a bàsic/a, Tècnic/a o Tècnic/a Superior, els Programes Formatius de Qualificació Bàsica (PFQB), Tècnic/a Esportiu/a, Tècnic/a Esportiu/a Superior, Tècnic/a d'Arts Plàstiques i Disseny i Tècnic/a Superior d'Arts Plàstiques i Disseny, i els cursos d'especialització.  
- Constituir els consells territorials de la Formació Professional per a l'organització, planificació i disseny de l'oferta de Formació Professional Integrada en les àrees funcionals de la Comunitat Valenciana.  
  
- Desplegar el contingut del Decret 74/2019, de 24 de maig, del Consell, pel qual es determinen els requisits i el procediment d'aprovació de l'oferta integrada de Formació Professional en instituts d'Educació Secundària autoritzats en la Comunitat Valenciana.  
- La regulació de la modalitat d'oferta parcial dels ensenyaments de cicles formatius de Formació Professional en règim d'ensenyament presencial en la Comunitat Valenciana i establir el procediment d'admissió en els centres públics, privats i privats concertats.  
- Actualitzar la regulació de la Formació Professional Dual del sistema educatiu a la Comunitat Valenciana, adaptant la normativa al que s'estableix en el Decret 47/2021, de 26 de març, del Consell, pel qual es modifica el Decret 74/2013, de 14 de juny, del Consell, pel qual es regula la Formació Professional Dual del sistema educatiu a la Comunitat Valenciana.  
- Compendiar en una única norma l'articulat de l'Ordre 2/2014, de 13 de gener, de la Conselleria d'Educació, Cultura i Esport, per la qual es regulen determinats aspectes de l'ordenació de la Formació Professional Dual del sistema educatiu a la Comunitat Valenciana que, després de l'entrada en vigor del Decret 47/2021, de 26 de març, del Consell, resulta aplicable.  
El termini per a la presentació d'observacions serà de set dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el qual estableixen l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.  
El projecte podrà consultar-se en l'enllaç següent:  
http://ceice.gva.es/va/audiencia-e-informacion-publica  
Les al·legacions, suggeriments o observacions efectuats per les persones o les entitats que es consideren interessades, es remetran telemàticament mitjançant l'enllaç  
https://www.gva.es/va/inicio/procedimientos'id\_proc=18667 dirigint la sol·licitud a la Direcció General de Formació Professional i Ensenyaments de Règim Especial en els Serveis Centrals de la Conselleria d'Educació, Cultura i Esport.  
  
València, 28 de juny de 2021.- El director general de Formació Professional i Ensenyaments de Règim Especial: Manuel Gomicia Giménez.